EELNÕU

06.05.2024

**Sotsiaalhoolekande seaduse ja käibemaksuseaduse muutmise seadus (vaimse tervise teenus)**

**§ 1. Sotsiaalhoolekande seaduse muutmine**

Sotsiaalhoolekande seaduse § 156 täiendatakse lõigetega 39 ja 310 järgmises sõnastuses:

„(39) Riigieelarvest määratakse kohaliku omavalitsuse üksustele riigieelarve võimalustest lähtudes toetus psühhosotsiaalse ja psühholoogilise abi (edaspidi koos *vaimse tervise teenus*) korraldamiseks. Vaimse tervise teenust osutab asjakohase ettevalmistusega isik kohaliku omavalitsuse üksuse kehtestatud korras. Toetus jaotatakse kohaliku omavalitsuse üksuste vahel proportsionaalselt elanike arvule. Seejuures arvestatakse, et minimaalne toetus kohaliku omavalitsuse üksuse kohta oleks vähemalt 1/250 ja maksimaalne toetus kuni 1/16 riigieelarve seaduse § 48 lõike 4 alusel määratud toetusfondi vaimse tervise teenuse korraldamise toetuse kogumahust.

(310) Käesoleva paragrahvi lõikes 39 nimetatud toetuse kasutamisel peab kohaliku omavalitsuse üksus lähtuma põhimõttest, et vaimse tervise teenuse toetusega ei asendata oma eelarvest kaetavaid kulusid.“.

**§ 2. Käibemaksuseaduse muutmine**

Käibemaksuseaduse § 16 lõike 1 punktis 4 asendatakse tekstiosa „ja 1301“ tekstiosaga „, 1301 ja § 156 lõikes 39“.

**§ 3. Seaduse jõustumine**

Käesolev seadus jõustub 2025. aasta 1. jaanuaril.

Lauri Hussar

Riigikogu esimees

Tallinn, 2024. a

Algatab Vabariigi Valitsus 2024. a